## Odluka Ustavnog suda Republike Hrvatske broj U-III-441/1993. od 4. svibnja 1994.

### NN 42/1994 (27.5.1994.), Odluka Ustavnog suda Republike Hrvatske broj U-III-441/1993. od 4. svibnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu predsjednik Jadranko Crnić,
te suci Zdravko Bartovčak, dr. Nikola Filipović, Ante Jelšvić, mr. Vojislav
Kućeković, mr. Hrvoje Momčinović, Ivan Marijan Severinac i Mladen Žuvela,
odlučujući o ustavnoj tužbi S. R. iz D. P., na sjednici održanoj dana 4.
svibnja 1994. godine. donio je ovu

## ODLUKU

1. Odbija se ustavna tužba.

2. Ova će se odluka objaviti u "Narodnim novinama".

Obrazloženje:

Podnositelj ustavne tužbe, zastupan od odvjetnika u Z. M. J.. podnio
je ustavnu tužbu smatrajući da mu je povrijeđeno Ustavom zajamčeno pravo
nasljeđivanja i sva druga prava navedena u Ustavu u odredbama članka 48.
- 69. Ustavna tužba podnesena je u povodu rješenja Općinskog suda u S.
broj I-P-590/92 od 2. veljače 1992. godine i rješenja Okružnog suda u Z.
broj Gž-8488/93 od 19. listopada 1993. godine. Oba navedena rješenja donesena
su u pravnoj stvari podnositelja ustavne tužbe kao tužitelja, zbog smetanja
posjeda, protiv njegova brata I. R. iz G. K. kao tuženika. Sud prvog stupnja
riješio je da je tuženik smetao tužitelja u posljednjem suposjedu određenog
vinograda time što je pristupio obrezivanju trsja i koljenju, zatim u suposjedu
određene livade time što je pristupio košenju i sušenju trave te da je
samovoljno stupio u posjed određene oranice koju je izorao i zasijao; prema
tom rješenju tuženik je dužan uspostaviti ranije posjedovno stanje te isto
zemljište predati u suposjed tužitelja i naknaditi mu troškove postupka.
Obrazloženje rješenja Općinskog suda polazi sa stajališta da su i tužitelj
i tuženi zakonski nasljednici iza svog pokojnog oca F. R., pa se obojica
imaju smatrati suposjednicima spornih nekretnina, no time što je tuženik
samovoljno stupio u posjed spornih nekretnina, bez znanja i dogovora s
tužiteljem, onemogućio je tužitelja u suposjedu odnosno otetao mu suposjed
nekretnina. Sud drugog stupnja odbio je žalbu obiju stranaka i potvrdio
presudu suda prvog stupanja. Podnositelj ustavne tužbe smatra da iz Ustavom
zajamčenog prava nasljeđivanja slijedi njegovo pravo da bude u posjedu
ostavinskih nekretnina do donošenja konačne sudske odluke u ostavinskom
predmetu i do diobe među nasljednicima, zbog čega je njemu trebalo priznati
neposrednu posjedovnu, a ne nasljedničku suposjedovnu, zaštitu navedenih
nekretnina. Ustavna tužba nije osnovana Odredbom članka 48. stavak 4. Ustava
jamči se pravo nasljeđivanja, a o tom pravu nije riječ u sudskim odlukama
u povodu kojih je podnesena ustavna tužba Iz spisa je razvidno da je pred
sudovima u tijeku spor braće R. u pogledu ostavine iza njihova pokojnog
oca F. R. u kojem među njima nije sporno da su obojica nasljednici. S druge
strane, u pitanju smetanja posjeda, sudovi nisu mogli ne priznati status
suposjednika i podnositelju i njegovu bratu jer taj slijedi iz odredbe
članka 135. Zakona o nasljeđivanju ("Narodne novine". broj 52/1971,
52/1973, 47/1978), te iz odredbe članka 73. Zakona o osnovnim vlasničkopravnim
odnosima, koji je preuzet kao republički odredbom članka 1. Zakona o preuzimanju
Zakona o osnovnim vlasničkopravnim odnosima ("Narodne novine".
broj 53/1991). Prema tim odredbama ostavina umrle osobe prelazi po sili
zakona na njezine nasljednike u času njezine smrti, odnosno nasljednik
postaje posjednik u trenutku smrti ostavioca, bez obzira na to kada je
stekao faktičnu vlast na stvari. U skladu s tim odredbama sudovi nisu pružili
zaštitu podnositelju kao neposrednom posjedniku, koju je tražio, već je
dobio zaštitu kao nasljednićki suposjednik.

Prema tome, Ustavom zajamčeno pravo nasljeđivanja podnositelju nije
potvrđedeno, niti je o tom pravu riječ u ovom posjedovnom sporu. Za povredu
ostalih prava zajamčenih odredbama članaka 48. - 69. Ustava. dakle svih
prava što su u Ustavu navedena kao gospodarska, socijalna i kulturna prava
čovjeka i građanina, podnositelj nije naveo razloge, a Ustavni sud nije
našao da su povrijeđena. U skladu s iznijetim odlučeno je kao u izreci.
Objava ove odluke temelji se na odredbi članka 20. stavak 1. Ustavnog zakona
o Ustavnom sudu Republike Hrvatske ("Narodne novine". broj 13/1991).

Broj : U-III-441/1993.

Zagreb, 4. svibnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r**

Odluka, NN 42/1994-756